РЕГЛАМЕНТ (ЕО) № 1485/2007 НА КОМИСИЯТА
от 14 декември 2007 година
относно регистрацията на някои наименования в Регистъра на защитените наименования за произход и защитените географски указания (Carne de Bísaro Transmontano или Carne de Porco Transmontano (ЗНП), Szegedi szalámi или Szegedi téliszalámi (ЗНП), Pecorino di Filiano (ЗНП), Cereza del Jerte (ЗНП), Garbanzo de Fuentesaúco (ЗГУ), Lenteja Pardina de Tierra de Campos (ЗГУ), Λουκούμι Γεροσκήπου (Loukoumi Geroskipou) (ЗГУ), Skalický trdelník (ЗГУ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея и в приложение на член 17, параграф 2 от Регламент (ЕО) № 510/2006 заявката за регистриране на наименованието „Carne de Bísaro Transmontano “ или „Carne de Porco Transmontano“, подадена от Португалия, заявката за регистриране на наименованието „Szegedi szalámi“ или „Szegedi téliszalámi“, подадена от Унгария, заявката за регистриране на наименованието „Pecorino di Filiano“, подадена от Италия, заявките за регистриране на наименованието „Cereza del Jerte“, „Garbanzo de Fuentesaúco“, и „Lenteja Pardina de Tierra de Campos“, подадени от Испания, заявката за регистриране на наименованието „Λουκούμι Γεροσκήπου “ (Loukoumi Geroskipou), подадена от Кипър, и заявката за регистриране на наименованието „Skalický trdelník“, подадена от Словакия, бяха публикувани в Официален вестник на Европейския съюз (2).
(2)
Комисията не получи нито едно възражение съгласно член 7 от Регламент (ЕО) № 510/2006 и следователно тези наименования трябва да бъдат вписани,
ПРИЕ НАСТОЯЩИЯ РЕГЛАМЕНТ:
Член 1
Наименованията, посочени в приложението към настоящия регламент, се регистрират в Регистъра на защитените наименования за произход и защитените географски указания.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 декември 2007 година.